Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 47. számú melléklet a 8/1999. (I. 20.) FVM rendelethez
Paragraph Index: 1995

9. Szőlőtelepítés esetében legalább 500 m2 ültetvény telepítése. — Gyökérnemes szőlő telepítése esetén a talaj immunitását igazoló talajtani hatósági szakvélemény. — Borszőlő telepítéséhez támogatás csak borvidéki, bortermőhelyi területekre (meghatározott települések határának a szőlő termőhelyi kataszterben I—II. osztályú — az alföldi szőlőtermő táj borvidéki, bortermőhelyi településein I—II—III. osztályú — minősítéssel regisztrált területeire) adható, az adott termőhelyen telepítésre engedélyezett fajta ültetési anyagának használata esetén is. — Étkezési szőlő telepítéséhez az ország bármely településének a szőlő termőhelyi kataszterben I—II. osztályú, illetve az Alföldön III. osztályú minősítéssel regisztrált területére adható támogatás a szaporításra engedélyezett fajták használata esetén. — Bor- és étkezési szőlőfajták üzemi törzsültetvényeire a termőhelyi követelmények a borszőlőre meghatározott feltételekkel azonos, alanyfajták minden szőlőtermő tájon telepíthetők. A telepíthető fajták körét az OMMI határozza meg, illetve engedélyezi. Követelmény azonban, hogy a telepítéshez felhasznált szaporítóanyag legalább központi törzsszőlőből származzon. — Bor- és étkezési fajták törzsültetvényeinek telepítése esetén nyilatkozat arról, hogy az ültetvények szaporítóanyag termesztés céljából települnek, és az OMMI előírásai szerint fogják kezelni. — Az illetékes hegyközség nyilatkozata arról, hogy a kérelmező hegyközségi tag, valamint, hogy a tervezett telepítés megfelel a hegyközségi rendtartás előírásainak. Áruszőlő ültetvények felújítása támogatásának feltételei

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes